Munkanapló

Portugália

Póvoa de Varzim

2022. 07. 19-08. 09.

**2022 július 19.**

12:00-kor indultunk Budapestről repülővel Portoba, 3 óra 50 perc volt az út Portoból, kocsival hoztak minket a szállásra, késő délután pedig felfedeztük a környéket páran.

**2022 július 20**

Ma elmentünk megnézni a műhelyeket, ahova ki lettünk osztva párokban, és megnéztük hol lesznek az ebédszünetek, a délután szabad volt.

**2022 július 21**

Megvolt az első nap a műhelyben, angolul senki nem beszél, jelbeszéddel értetjük meg magunkat nagy nehezen, sok dolgunk nem volt, teher auto felnit csiszoltunk kézzel és autót tisztítottunk.

**2022 július 22**

Pénteken folytattuk a tegnapi munkákat, befejeztük a teherautót, nagy meglepődésre hoztak egy kamiont is polírozásra, este pedig kimentünk a partra, volt egy koncert ott lébecoltunk.

**2022 július 23**

Szombaton nagy részt pihentünk, este pedig koncertre mentünk kis lájtos nap volt.

**2022 július 24**

Reggel korán keltünk és reggeli után mentünk Portóba várost nézni, volt borkostoló, hajós túra, utána pedig elmentünk a bevásárló központba.

**2022 július 25**

Hétfőn átkerültünk az autószerelő műhelybe, ahol egésznap takarítottunk.

**2022 július 26**

Reggel hoztak egy nissant olajcserére és kipufogó javításra, közben segítettem kicsit a polírozásban, a másik műhelyben pedig Dani segített a szerelésben.

**2022 július 27**

Hoztak olaj és fékcserére egy fiat lakóbuszt, aztán pedig egy punton csináltuk a gyújtását, este kint voltunk a benzinkúton.

**2022 július 28**

A szokásos nehéz ébredés és reggeli után Alberto elhozott kinket melóba, ahol ki se láttunk a munkábol, nagyon sok olajcsere és alap karbantartás, lakóbuszon önindító javítás, bmw kipufogó pucolás, ezzel elment az egész nap, este pedig a gameroomban zenét hallgattunk.

**2022 július 29**

Szokásos reggel indulás előtt 10 perccel ébredés, kocsiba teljes kóma, aztán a műhelyben sorra generátor cserék, ebéd után pedig a fényező műhelyben segédkeztünk kamiont polírozni, este, péntek révén lementünk a partra hesszelni

**2022 július 30**

Szombat reggel mindenki teljesen komásan kelt, a többiek lementek a partra addig én otthon punnyadtam, 1kor ebédeltünk, utána lementünk a partra, este pedig voltunk a városban.

**2022 július 31**

Vasárnap reggel a szokásos nehéz ébredés után egy fáradt reggelivel kezdtük a napot, aztán lementünk a partra, majdnem egész nap ott voltunk, este vacsi, utána a Kristóf tanult barátomnál, kebabbal koronáztuk a napot.

**2022 augusztus 1**

Sajnos a hétfő reggelre keltünk, vissza kellett menni dolgozni, egy tdi seaton cseréltünk olajat és szűrőket, utána mentem át a fényező műhelybe ott segédkeztem, este a szokásos vacsora és fáradt fekvés.

**2022 augusztus 2**

Reggel persze a szokásos nehéz kelés nem maradhatott el, reggeli nélkül vágtam neki a napnak, megszokott rutinba mentünk a fényező műhelybe, ahol egy piros kisbuszt bontottunk szét, utána át az autószerelő műhelybe, ahol pedig egy a3 audi kerékcsapágyát babráltuk meg, ezzel jóformán el is ment az egész nap. 5re Alberto jött értünk és hozott minket vissza a szállásra, ahol 1,5 óra fekvés után megvacsoráztunk és folytattuk a pihenést.

**2022 augusztus 3**

Megszokott rutin reggel, nehéz ébredés, fényező műhelyben kezdés, ahol egy fehér seatot csinosítottunk ki, Dani utána átment az autószerelő műhelybe, én pedig a rövidebbet húztam, a műhely mögött kellet lepucoljam a festőállványról a 1400 réteg festéket, délre végeztem vele, el is mentem kipihenni fáradalmaimat ebédszünetre, utána pedig mentem Danival a szerelőműhelybe, ahol nagyon sok klíma töltés, olajcsere és fékcsere volt, este vacsi utána alvás.

**2022 augusztus 4**

Reggeli nagy nehéz ébredés után egy laza reggelivel indítottuk a napot, utána Alberto elvitt minket munkába, ahol nagyon sok autó volt, délelőtt diagnosztizáltuk a gondokat, ebéd után pedig neki láttunk a sok munkának. A nap vége fele hoztak egy bmw-t ami nem indul azt babráltuk a maradék 1 órában este pihentünk.

**2022 augusztus 5**

Reggel a szokásos rutin, Alberto elvitt minket munkába, amint megérkeztünk Joao egyből szólt, hogy egész nap neki kell majd segítsünk egy kisbuszt csiszolni és fényezéshez előkészíteni, nap végére mindketten csupa pirosak voltunk a festék portól. Este kimentünk a partra hesszelni.

**2022 augusztus 6**

Szombaton egész nap szabad foglalkozás volt, pihentünk, a csapat egyik fele elment mosni, mások bejárták a várost, vagy lementek a partra. 1-kor ebéd volt a Tastyben, utána folytattuk a filmnézést és pihenést. Este megismerkedtünk bolgár barátainkkal egy balkáni buli keretében.

**2022 augusztus 7**

Vasárnap a bolgár csoporttal közösen elmentünk busszal Bragaba, megnéztük a város nevezetességeit Kennel, az ebéd a plázában, a Pizza Hutban volt. Ebéd után átmentünk Barcelosba ahol megnéztük az óvárost és onnét mentünk vissza a szállásra és vacsorázni. Este kimentünk kb 9en a partra.

**2022 augusztus 8-9**

Hétfő egy rákészülős nap volt, a másnapi hazautazásra összepakoltunk, kitakarítottuk a szobát és persze pihentünk a másnapra. Ebédről visszatérve a bolgár barátaink is haza tértek, de ők is csak pihentek, vacsora után kiültünk a kertbe, ahol készültünk az egyik bolgár srác születésnapjára, akit éjfélkor felköszöntöttünk, egész éjjel fent voltunk és mulattunk.

Kedd hajnali 4-kor felmentünk készülődni és 4:30-kor el is indultunk a reptérre nagy bánkódások közepette. A repülő 7:30-kor indult Portobol és 11:40 körül ért Pestre, ahol mindenkit a szülei vártak.

Polyák Péter 11B